Når vi er ved det lovformelige, er det også vigtigt at få styr på, om du skal søge byggetilladelse til dit badeværelsesprojekt, og om du skal ændre noget i BBR-registeret.  Bygger du et helt nyt badeværelse i Odense – eller resten af landet – skal du have byggetilladelse til det. Samtidig skal det også anmeldes til BBR-registeret, når det er færdigt.  Lige så snart du begynder at ændre på størrelsen af badeværelset, sænker lofterne eller flytter rundt på afløb og kloak, skal du indhente byggetilladelse. Samt ændre optegnelserne i BBR-registeret, så de stemmer overens med de faktiske forhold.  Men vil du bare renovere dit badeværelse, uden at ændre noget på rummets udformning eller installationernes placering, behøver du hverken søge byggetilladelse eller ændre noget i BBR-registeret. Dog kan en registrering af en renovering af badeværelset være en god dokumentation, den dag du vil sælge din bolig.